Μπρούνο Γκαντς

Ο Μπρούνο Γκαντς (γερμανικά: Bruno Ganz, 22 Μαρτίου 1941 - 16 Φεβρουαρίου 2019) ήταν Ελβετός ηθοποιός, που θεωρείται μια από τις σπουδαιότερες φυσιογνωμίες του γερμανόφωνου θεάτρου και κινηματογράφου.

Έχει συνεργαστεί με πολλούς σημαντικούς σκηνοθέτες, όπως οι Βιμ Βέντερς, Ερίκ Ρομέρ, Βέρνερ Χέρτζογκ και Θόδωρος Αγγελόπουλος. Μερικές από τις γνωστότερες ερμηνείες του στον κινηματογράφο είναι αυτή στα Φτερά του έρωτα (1987) και η ενσάρκωση του Αδόλφου Χίτλερ στην Πτώση (2004). Άλλες ταινίες του είναι οι Ένας Αμερικανός φίλος (1977), Ανθρωποκυνηγητό σε δυο ηπείρους (1978), Νοσφεράτου: Ο Δράκουλας της νύχτας (1979), Μία αιωνιότητα και μία ημέρα (1998) και Ο άνθρωπος της Μαντζουρίας (2004). Για τα επιτεύγματά του στον κινηματογράφο έλαβε το 2010 βραβείο από την Ευρωπαϊκή Ακαδημία Κινηματογράφου και το 2014 τη Χρυσή Κάμερα, ενώ το 2010 απέκτησε το δικό του αστέρι στη Λεωφόρο των Αστέρων στο Βερολίνο.

Στο θέατρο, έχει ερμηνεύσει, μεταξύ άλλων, έργα των Γιόχαν Βόλφγκανγκ Γκαίτε, Ευριπίδη και Σον Ο'Κέισι. Από το 1996 είναι ο κάτοχος του Δαχτυλιδιού του Ίφλαντ, της μεγαλύτερης διάκρισης για γερμανόφωνο ηθοποιό.

Βιογραφία

 Τα πρώτα χρόνια 
Ο Γκαντς γεννήθηκε το 1941 στη Ζυρίχη, από Ελβετό πατέρα και μητέρα ιταλικής καταγωγής. Ως έφηβος παράτησε το σχολείο για να παρακολουθήσει μαθήματα υποκριτικής, ενώ εργαζόταν σε βιβλιοπωλείο.

Το κινηματογραφικό ντεμπούτο του Γκαντς πραγματοποιήθηκε το 1960 με την ταινία Der Herr mit der schwarzen Melone. Σύντομα, όμως, επικεντρώθηκε στο θέατρο. Άρχισε να συνεργάζεται με τον Πέτερ Στάιν, συμμετέχοντας στα έργα Τορκουάτο Τάσο (1969) του Γκαίτε, Βάκχαι (1973) του Ευριπίδη, Παραθεριστές (1973) του Μαξίμ Γκόρκι και άλλα. Με τις παραστάσεις αυτές, αλλά και με το έργο του Τόμας Μπέρνχαρντ Ο αδαής και ο παράφρων (1972), ο Γκαντς αναγνωρίστηκε ως ένας αξιόλογος θεατρικός ηθοποιός και το 1973 ανακηρύχθηκε ως ο Καλύτερος Ηθοποιός της χρονιάς από το περιοδικό Theater heute.

 Η αναγνώριση στον κινηματογράφο 
Στα τέλη της δεκαετίας του 1970 ο Γκαντς άρχισε να παίζει σε ορισμένες σημαντικές ταινίες, όπως οι Ένας Αμερικανός Φίλος (1977) του Βιμ Βέντερς και Νοσφεράτου: Ο Δράκουλας της Νύχτας (1979) του Βέρνερ Χέρτσογκ. Το 1978 πραγματοποίησε την πρώτη του εμφάνιση σε αγγλόφωνη ταινία, στο Ανθρωποκυνηγητό σε δυο ηπείρους (1978) του Φράνκλιν Σάφνερ, όπου συμπρωταγωνίστησε με τους Λόρενς Ολίβιε και Γκρέγκορι Πεκ.

Το 1987 ο Γκαντς πρωταγωνίστησε στην ταινία Τα φτερά του έρωτα, σε σκηνοθεσία του Βιμ Βέντερς, στην οποία παρέδωσε μία από τις καλύτερες ερμηνείες του. Αργότερα, επανέλαβε τον ίδιο ρόλο στο σίκουελ Τόσο μακριά, τόσο κοντά! (1993). Η επόμενη μεγάλη του ταινία ήταν η Μία αιωνιότητα και μία ημέρα του Θόδωρου Αγγελόπουλου, η οποία βραβεύτηκε με τον Χρυσό Φοίνικα στο Διεθνές Φεστιβάλ Κινηματογράφου των Καννών. Ακολούθησε η ιταλική Ψωμί και τουλίπες (2000) του Σίλβιο Σολντίνι, για την οποία ο Γκαντς κέρδισε το Νταβίντ ντι Ντονατέλλο Α΄ Ανδρικού Ρόλου.

Το 2000 ο Γκαντς έπαιξε στην παράσταση Φάουστ σε σκηνοθεσία του Πέτερ Στάιν, μια από τις σπάνιες φορές που έχει παρουσιαστεί ολόκληρο το έργο του Γκαίτε. Η συνολική διάρκεια ήταν περίπου δεκαπέντε ώρες. Ο ίδιος το έχει χαρακτηρίσει ως «το μεγαλύτερο θεατρικό εγχείρημα στο οποίο έχω πάρει ποτέ μέρος».

 Από την Πτώση και έπειτα 
Το 2004 ο Γκαντς ενσάρκωσε τον Αδόλφο Χίτλερ στην ταινία Η πτώση του Όλιβερ Χιρσμπίγκελ. Μελέτησε συστηματικά διάφορα ντοκουμέντα και η ερμηνεία του έγινε δεκτή διεθνώς με εξαιρετικά σχόλια. Ωστόσο, δέχθηκε επίσης κριτική για την επιλογή του και, όπως έχει δηλώσει σε συνέντευξή του, ο ρόλος αυτός τον στοίχειωνε για καιρό. Το ίδιο έτος συμμετείχε και στην ταινία Ο άνθρωπος της Μαντζουρίας.

Το 2008 ο Γκαντς εμφανίστηκε σε δύο ταινίες με υποψηφιότητες στα 81α Βραβεία Αμερικανικής Ακαδημίας Κινηματογράφου, τις Σφραγισμένα χείλη και Το σύμπλεγμα Baader Meinhof. Μερικές από τις πιο πρόσφατες ταινίες του είναι οι Ο άγνωστος (2011), Ο συνήγορος (2013), Χάιντι (2015), Γράμμα από το παρελθόν (2015) και Το πάρτι (2017).

 Προσωπική ζωή 
Ο Γκαντς διέθετε διαμερίσματα, εκτός από τη γενέτειρά του, στο Βερολίνο και τη Βενετία.

Το καλοκαίρι του 2018, ο Γκαντς διαγνώστηκε με καρκίνο του παχέος εντέρου. Στις 16 Φεβρουαρίου 2019, βρέθηκε νεκρός στο σπίτι του στη Ζυρίχη.

Φιλμογραφία
+ΈτοςΠρωτότυπος τίτλοςΤίτλος στα ελληνικάΡόλος1960Der Herr mit der schwarzen Meloneυπάλληλος ξενοδοχείου1961Chikitaακροατής τζαζ1962Es Dach überem ChopfΦρεντ Βέμπερ1967Der sanfte LaufΜπέρνχαρντ Κραλ1974Die BakchenΒάκχεςΠενθέας1976SommergästeΓιάκοβ ΣάλιμοβLumièreΦωςΧάινριχ ΓκρουνDie Marquise von O...Η μαρκησία του Ο...μαρκήσιοςDie WildenteΓκρέγκερς1977Der amerikanische FreundΈνας Αμερικανός φίλοςΤζόναθαν ΤσίμερμανDie linkshändige FrauΗ αριστερόχειρη γυναίκαΜπρούνο1978The Boys from BrazilΑνθρωποκυνηγητό σε δυο ηπείρουςκαθηγητής ΜπρούκνερMesser im KopfΜαχαίρι στο κεφάλιδρ Μπέρτολντ Χόφμαν1979Nosferatu: Phantom der NachtΝοσφεράτου: Ο Δράκουλας της nύχταςΤζόναθαν ΧάρκερRetour à la bien-aiméeδρ Στέφαν Κερν1980Oggetti smarritiΒέρνερ5% de risqueΝταβίντPolentaΖιλDer ErfinderΓιάκομπ ΝούσλιLa provincialeΡεμί Μίλερ1981La storia vera della signora dalle camelieΗ αληθινή ιστορία μιας ελεύθερης γυναίκαςκόμης ΠερεγκόDie FälschungΚατάσταση εμφυλίου πολέμουΓκέοργκ Λάσεν1983Dans la ville blancheΣτη λευκή πόληΠολSystem ohne SchattenΦάμπερ1985De ijssalonΓκούσταφ1986El río de oroΠέτερ1987Der Himmel über BerlinΤα φτερά του έρωταΝτάμιελ1988Un amore di donnaΦράνκο Μπασάνι1989BankomattΜπρούνοStraplessΡέιμοντ ΦορμπςThe Legendary Life of Ernest HemingwayΗ θρυλική ζωή του Έρνεστ ΧέμινγουεϊΈζρα Πάουντ1991ErfolgΖακ ΤίβερλινBörn náttúrunnarΤα παιδιά της φύσηςΈνγκιλLa domenica specialmenteΒιτόριο1992PragueΠράγαΓιόζεφBrandnachtΠέτερ ΚέλερL'absenceπαίκτηςThe Last Days of Chez NousΤζέι Πι1993In weiter Ferne, so nah!Τόσο μακριά, τόσο κοντά!Ντάμιελ1994Heller TagΓκέοργκ1995Lumière et compagnieΝτάμιελ1996Saint-ExΟ πρίγκιπας των αιθέρωνΑντουάν ντε Σεν-Εξιπερί1998Μία αιωνιότητα και μία μέραΑλέξανδρος2000Pane e tulipaniΨωμί και τουλίπεςΦερνάντο Γκιραζόλε2002La forza del passatoΜπολιάασκοEpsteins NachtΆνταμ Ρόουζ2003LutherΛούθηροςΓιόχαν φον Στάουπιτς2004The Manchurian CandidateΟ άνθρωπος της ΜαντζουρίαςΝτελπDer UntergangΗ πτώσηΑδόλφος Χίτλερ2006VitusΒίτουςπαππούςBaruto no gakuenΚουρτ Χάινριχ2007Youth Without YouthΝεότητα χωρίς νιάτακαθηγητής Ρόμαν Στανσιουλέσκου2008Der Baader Meinhof KomplexΤο σύμπλεγμα Baader MeinhofΧορστ ΧέρολντThe Reader)Σφραγισμένα χείληκαθηγητής Ρολ2009Τριλογία 2: Η σκόνη του χρόνουΓιάκομπGiulias VerschwindenΤζον2010Der grosse KaterΚάτερSatte Farben vor SchwarzΦρεντDas Ende ist mein AnfangΤιζιάνο Τερζάνι2011UnknownΟ άγνωστοςΕρνστ ΓιούργκενSport de fillesΦραντς Μαν2013Train to LisbonΝυχτερινό τρένο για τη ΛισαβόναΤζορτζ ΟκίλιMichael KohlhaasΟ θρύλος του Μάικλ ΚόλχααςκυβερνήτηςThe CounselorΟ συνήγοροςέμπορος διαμαντιών2014KraftidiotenΜε σειρά εξαφάνισηςναρκέμπορος2015AmnesiaΜπρούνοAmnesiaΓράμμα από το παρελθόνΡούντι ΚούρλαντερHeidiΧάιντιπαππούς2016Un juif pour l'exempleΈνας Εβραίος για παραδειγματισμόΆρθουρ Μπλοχ2017The PartyΤο πάρτιΓκότφριντIn Zeiten des abnehmenden LichtsΒίλχελμ Πόβιλαϊτ2018FortunaΦορτούνααδελφός ΖανThe House That Jack BuiltΤο σπίτι που έχτισε ο ΤζακΒερτζDer TrafikantΣίγκμουντ ΦρόιντThe WitnessΝίκολα Ράντιν2019A Hidden LifeΜια κρυφή ζωήδικαστής ΛέμπενVinterrejseΤζορτζ Γκόλντσμιθ / Γκάνθερ Λούντβιχ Γκόλντσμιτ

Παραπομπές

Εξωτερικοί σύνδεσμοι
Συνέντευξη στην ελληνική Deutsche Welle 2010
Συνέντευξη στο Βήμα 1999

Κατηγορία:Ελβετοί ηθοποιοί